14 
kojih je donja zavinuta kao kapica od kugle, dok se druge tri 
sastaju u stisnutu dosta nepravilnu piramidu. Boje je sivo- do 
tamno-smeđe. Površine je hrapave. (10, 6—8, 3—4). 
Testa je vrlo jednostavno građena naime od jednoga reda 
stanica. Stanice su četverostrana oblika, kojima je vanjska stijena 
ponešto van izbočena, a ujedno i malo jače odebljala od nu- 
tarnje i postranih stijena. Na površini nema testa ni trihoma ni 
papila ikakovijeh drugih nastavaka. (Slika 5. %). 
7. Andrographis Nees. 
Andrographis echioides (L.) Nees. 
Grm je ovaj raširen po istočnoj Indiji i na Ceylonu. Sjeme 
mu je nepravilno jajastoga oblika nešto splošteno i obično prema 
jednom kraju šiljasto protegnuto. Boje je smeđo- do jasno-žute. 
Površine je hrapave, (3, 1:5, 1). 
Na vanjskoj površini testa je krpasto iscijepana. U građi 
možemo u bitnom razlikovati dva sloja. Prvi, nutarnji t. j. onaj 
prema kotiledonima okrenuti sastoji od nekoliko redova stanica 
— (slika 6. A u) — uzdužno poredanih. Nanj se naslanjaju ni- 
zovi parenh. stanica, kojima stijene, što idemo više prema po- 
vrsini, to im postrane stijene i vanjske sve debljima bivaju. Ovi 
nizovi gotovo su okomiti na prvi sloj. Najjače su odebljale vanjske 
stijene, a najslabije nutarnje. 
8. Peristrophe Nees. 
Peristrophe bicalyculata Nees (Vahl). 
Sjeme ove zeleni, koja je raširena od Indije do Arapske 
Afrike, eliptično je okrugljastoga oblika i dorzoventralno splošteno. 
Boje je žute do tamnosmeđe, (2, 2, 0:5). 
Testa je građena od četiri sloja. Prvi — vanjski sloj sastoji 
od četverostranih stanica, kojima je izvanjska stijena odebljala, 
dok druge nijesu. Na svojoj površini ima kukaste nastavke. (Slika 
7. vi). Dva srednja jednako su građena kao 2 nutarnja od 
Peristrophe bicalyeulata. Četvrti sloj tvore obliterirane stanice. 
